**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2020-05-18 Nr. TAR-37

Posėdžio data 2020-05-13. Pradžia 14.00 val.(nuotoliniu būdu).

Posėdžio pirmininkai – Aidas Kaveckis, Vytis Radvila.

Posėdžio sekretorė – Lietutė Demidova.

6.SVARSTYTA. Savivaldybės nekilnojamojo turto nuomos mokesčio mažinimas.

Pranešėjas – E. Simokaitis. Sako, kad sprendimu Klaipėdos miesto savivaldybės taryba (toliau – Taryba) leidžia sumažinti Klaipėdos miesto savivaldybės nekilnojamojo turto nuomos mokestį 30 procentų Savivaldybės turto nuomininkams, kurie negali vykdyti veiklos Savivaldybės turte, dėl Lietuvos Respublikos teritorijoje paskelbto karantino.

Informuoja, kad Lietuvos Respublikos Vyriausybė 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbė valstybės lygio ekstremaliąją situaciją visoje šalyje dėl naujojo koronaviruso (COVID-19) plitimo grėsmės, 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ paskelbė visoje Lietuvos Respublikos teritorijoje karantiną nuo 2020 m. kovo 16 d. 00 val.

Įmonės ar verslininkai, kurių veikla dėl paskelbto karantino buvo sustabdyta, ją vykdantys nuomotose patalpose, gali kreiptis į nacionalinę plėtros įstaigą UAB „Investicijų ir verslo garantijos“ (INVEGA) dėl patalpų nuomos išlaidų dalinio kompensavimo. Kompensacijos teikiamos už nuomos išlaidas, patirtas nuo kovo 16 d. iki karantino laikotarpio pabaigos, bet ne ilgiau kaip iki 2020 m. gruodžio 31 d.

Nuomotose patalpose veikiančioms ir dėl pandemijos veiklą priverstoms sustabdyti įstaigoms, kaip pvz., grožio salonams, privatiems medicinos kabinetams, sporto klubams ir kitų paveiktų sektorių įmonėms ir verslininkams, kuriems nuomotojai, palyginti su vasario mėn., sumažino mėnesio įmokas bent 30 proc., valstybės lėšomis numatyta kompensuoti 50 proc. vasario mėn. buvusio nuomos mokesčio, bet ne daugiau nei yra faktinė įmoka.

A. Barbšys prašo pasitikslinti, iki Tarybos posėdžio, dėl paramos suteikimo verslui, vykdančiam dalinę veiklą.

E. Simokaitis sako, jei valstybės rėmimo programos taikymas leis suteikti tokią paramą – siūlysim nustatyti taip, kad galėtų ja pasinaudoti visi ir siūlysime papildyti sprendimo projektą.

S. Budinas teiraujasi, kaip bus daroma su įmonėmis, sumokėjusioms patalpų nuomos mokesčius iš anksto (už kovo, balandžio mėnesius).

E. Simokaitis sako, kad bus daromi įskaitymai, kitų, ateinančių mėnesių sąskaita.

S. Budinas siūlo tai ir padaryti.

A. Vaitkus siūlo papildyti sprendimo projektą įrašant, kad galimi įskaitymai dėl patalpų nuomos išlaidų dalinio kompensavimo įmonėms, sumokėjusioms patalpų nuomos mokesčius iš anksto (už kovo, balandžio mėnesius).

NUTARTA. Pritarti pateiktam sprendimo projektui su pastaba - papildyti sprendimo projektą, jog galimi įskaitymai dėl patalpų nuomos išlaidų dalinio kompensavimo įmonėms, sumokėjusioms nuomos mokesčius iš anksto (už kovo, balandžio mėnesius).

BALSUOTA: už – 7, prieš – 0, susilaiko – 0.

Posėdžio pirmininkas Aidas Kaveckis

Posėdžio pirmininkas Vytis Radvila

Posėdžio sekretorė Lietutė Demidova